laion/Wikipedia-Exotic huggingface dataset:
אילדפונס לימה

אילדפונס לימה סולה (בקטלאנית: Ildefons Lima Solà; נולד ב-10 בדצמבר 1979) הוא כדורגלן אנדורי המשחק בקבוצת המילואים של פ.צ. אנדורה בעמדת הבלם. לימה התחיל את הקריירה שלו בפ.צ. אנדורה ששיחקה בליגה השלישית ובליגה הרביעית, בהמשך עבר לאספניול ב' וסנט אנדראו. בשנת 2001 עזב את ספרד ליוניקוס היוונית, ומשם עזב לפצ'וקה המקסיקנית. בקיץ 2002, לימה חזר לספרד כאשר חתם בלאס פאלמס בינואר 2004 עבר לפולידפורטיבו אחידו ולאחר מכן שיחק בראיו ואיקאנו. לאחר מכן שיחק גם בטריאסטינה מהסרייה ב' וב-AC בלינצונה מליגת העל השווייצרית. לימה ערך את הופעת הבכורה שלו בנבחרת אנדורה ב-22 ביוני 1997 נגד אסטוניה, כאשר הוא רק בן 17. במשחק זה הוא גם הבקיע את שער הבכורה שלו בנבחרת במשחק שנגמר בהפסד 4-1. עם 11 שערים ב-112 משחקים, לימה הוא מלך השערים ושיאן ההופעות של הנבחרת בכל הזמנים ובנוסף משמש כקפטן הנבחרת. את רוב שעריו בנבחרת הבקיע בפנדלים. מדיה וקבצים בנושא אילדפונס לימה בוויקישיתוף אילדפונס לימה, ברשת החברתית אקס (טוויטר) אילדפונס לימה, באתר Transfermarkt אילדפונס לימה, באתר Soccerway אילדפונס לימה, באתר BDFutbol אילדפונס לימה, באתר WorldFootball.net אילדפונס לימה, באתר National Football Teams אילדפונס לימה, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
קיצור דרך (מחשוב)

במחשוב, קיצור דרך הוא קישור בממשק המשתמש, המאפשר למשתמש לגשת מהמקום בו קיצור הדרך מאוחסן אל קובץ או משאב מערכת הממוקם בתיקייה או התקן אחרים. ככלל, קיצור דרך מיושם כקובץ, המכיל כתובת URI, מזהה ייחודי גלובלי, או את השם של קובץ תוכנית היעד שאליו מפנה קיצור הדרך. ניתן להוסיף לקיצור הדרך פרמטרים ייחודיים, שיועברו לתוכנית בזמן הרצתה. לקובץ או משאב יכולים להיות מספר קיצורי דרך (ובמקומות שונים), כאשר לכל קיצור דרך יכול להיות סמליל משלו. קיצורי דרך ממוקמים פעמים רבות על שולחן העבודה, או בתוכנות המיועדות לאחסון קיצורי דרך, כדוגמת תפריט התחל בסביבות עבודה שונות. הרעיון של קיצור דרך נקרא במערכת מקינטוש "alias", ובמערכות דמויות יוניקס, קישור סימבולי. האייקון של קיצור דרך במערכת ההפעלה Windows הוא: . מיקרוסופט: יצירה או מחיקה של קיצור דרך עבודה עם קיצורי דרך "Shell Link (.LNK) Binary File Format" (גרסה ישנה יותר) IShellLink interface אחר: "Shellify" Perl library Windows LNK file parser - תוכנה חופשית, שיכולה לרוץ על מערכות לינוקס, חלונות ו-Mac OS X
MSConfig

MSConfig (נקראת באופן רשמי System Configuration בחלונות ויסטה, 7, ו-8, ו- Microsoft System Configuration Utility במערכות ההפעלה הקודמות, בעברית נקראת התוכנה כלי שירות לקביעת תצורת המערכת או קביעת תצורת המערכת) היא תוכנת מערכת שתפקידה לאבחן בעיות בתהליך האתחול של חלונות. ניתן להשתמש בתוכנה גם כדי לקצר את זמן האתחול. היא יכולה להפעיל ולבטל פעילות תוכנות מנהלי התקנים ושירותי חלונות המופעלים בזמן עליית המערכת, או לשנות את פרמטרי האתחול. בין היתר, המשתמש היה יכול להגדיר דרך התוכנה הפעלה ידנית של "מצב בטוח", והגדרות נוספות הקשורות לכך. היא כלולה בכל הגרסאות של חלונות החל מחלונות 98 להוציא את חלונות 2000. אף על פי שבחלונות 95 ו-2000 התוכנה אינה קיימת כברירת מחדל, ניתן להוריד אותה גם למערכות אלו. על פי מיקרוסופט, MSConfig לא תוכננה כדי לשמש ככלי ניהול לתוכנות ושירותים הפועלים בזמן עליית המערכת, למרות שזהו השימוש הנפוץ ביותר שלה. MSConfig על גלגוליה סיפקה כלים רבים נוספים, וביניהם: שינוי תכונות של קובצי אתחול, במערכות מבוססות DOS לדוגמה הכוונה הייתה לקובצי אצווה כמו AUTOEXEC.BAT וקובצי הגדרות שהקרנל משתמש בהם כמו SYSTEM.INI. בחלונות 98 ומילניום, הכלי יכל לספק הגדרות תמיכה מתקדמות למערכת ההפעלה. המשתמש היה גם יכול להריץ כלי מערכת בסיסיים דרכו. בחלונות 98 המשתמש היה יכול להיעזר בכלי כדי ליצור גיבוי לקובצי האתחול. במילניום, המשתמש היה יכול להפעיל או לבטל מנהלי התקן וירטואליים (VXD) סטטיים מסוימים כך שייטענו או שלא ייטענו במהלך עליית המערכת, להגדיר או לשנות משתני סביבה, ולשנות הגדרות של שפות הקלט שמותקנות על המערכת, דבר שעד כה המשתמש יכל לעשות רק ב-Real mode של DOS דרך שינוי הקובץ AUTOEXEC.BAT. במילניום וב-XP המשתמש היה יכול לשחזר קבצים מסוימים מההתקנה המקורית של המערכת. בכל מערכות NT שהגיעו לפני ויסטה, הכלי סיפק אפשרויות לשינוי קובץ הגדרות האתחול (Boot.ini) שממנו מנהל האתחול NTLDR היה קורא. במערכות מויסטה והלאה יש שימוש במנהל אתחול מתקדם יותר שהחליף את NTLDR, ולכן חלון ההגדרות השתנה בהתאם. כמו כן, MSConfig במערכות ויסטה והלאה הכלי מאפשר למשתמש להפעיל כלים נוספים כמו הצגת מידע מערכת, הגדרות מערכת שונות, אפשרויות אינטרנט, והגדרות בקרת משתמש (UAC). בחלונות 8, החלק האחראי על הפעלה וביטול פעילות תוכנות מנהלי התקנים ושירותי חלונות המופעלים בזמן עליית המערכת עבר למנהל המשימות. הלשונית Startup בכלי עודנה קיימת אך היא מפנה את המשתמש למנהל המשימות. חלונות 98. חלונות מילניום. בגרסה זו הושמטו הלשוניות שקשורות לרכיבי DOS, ולשוניות חדשות התווספו. חלונות XP. בגרסה זו נוספה לשונית להגדרת מנהל האתחול חלונות ויסטה, 7 ו-8. הכלי כעת נותן אפשרות להפעלה או ביטול של שירותי מערכת שימוש ב'קביעת תצורת המערכת' (msconfig) - Windows 8.1, באתר Microsoft, ‏אוחזר ב-3 במרץ 2016 יובל וולדמן, כלי קביעת תצורת המערכת – Msconfig, באתר Microsoft (ארכיון) System Configuration Utility overview, אתר Microsoft, ‏אוחזר ב-17 באוקטובר 2017 (באנגלית) Using System Configuration, אתר Microsoft, ‏אוחזר ב-28 בנובמבר 2013 (באנגלית) Using System Configuration, אתר Microsoft, ‏אורכב ב-15 בדצמבר 2013 (באנגלית) ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
Sysedit

‏Sysedit (מורץ מהקובץ SYSEDIT.EXE) הוא עורך טקסט / ASCII, לקובצי הגדרות ליבה, של מערכת ההפעלה Microsoft Windows, ובכללם הקבצים PROTOCOL.INI,‏ WIN.INI,‏ SYSTEM.INI,‏ CONFIG.SYS, ו-AUTOEXEC.BAT. קובץ ההרצה של התוכנית, נמצא בתיקיית המערכת של חלונות, הניתן לגישה על ידי הנתיב שבמשתנה %windir%\SYSTEM ב-Microsoft Windows 3.x ו-Microsoft Windows 9x, או ב-%windir%\SYSTEM32 ב-Windows NT. Sysedit נכללה בהתקנת חלונות החל מגרסה 3.0 ומעלה, עד חלונות 98 SE, והפסיקה ב-Windows ME. בראשית זמן הפצת התוכנה Sysedit שימשה כדוגמה ליישום ממשק מרובה מסמכים (MDI). בזמן שמפעילים את התוכנה כל הקבצים שהוזכרו נפתחים במקביל בחלונות נפרדים. התוכנה עדיין משתמשת בגופן מהגרסאות הישנות של חלונות. מערכות הפעלה אחרות מתוצרת מיקרוסופט המכילות את Sysedit, הם Windows XP, ‏Windows Vista (חבילות שירות 2 ו-3), Windows Server 2008 ו-Windows 7 (רק בגרסת ה-32 ביט). MSConfig אתר האינטרנט הרשמי של מיקרוסופט MSCONFIG ו-SYSEDIT Sysedit באתר ComputerHope בחלונות 9x בלבד.
סל מיחזור (מחשב)

סל המיחזור (ידוע גם כאשפה בלינוקס, ובשמות נוספים במערכות מסוימות) הוא מקום אחסון זמני, לקבצים שנמחקו במנהל הקבצים על ידי המשתמש, אך עדיין לא הוסרו סופית ממערכת הקבצים. באופן מצוי סל מיחזור מופיע למשתמש כתיקיית קבצים מיוחדת המאפשרת למשתמש לצפות בקבצים שנמחקו, לבטל את מחיקת הקבצים שנעשתה בטעות, או למחוק אותם סופית. בסל המיחזור נשמר המיקום המקורי של כל קובץ שנמחק. במערכות מסוימות הקבצים שבסל המיחזור חייבים להיות מוצאים ממנו כדי לאפשר שימוש חוזר בהם. תוכנות, עשויות להעביר לסל המיחזור בעת מחיקת קובץ, ועשויות שלא להעביר. הדבר תלוי ברמת השילוב של התוכנה בסביבת שולחן העבודה והאפשרויות שלה. תוכניות רמה-נמוכה, על פי רוב עוקפות את פונקציית סל המיחזור ומוחקות את הקבצים מיד. תוכנה הכוללת שימוש במנהל קבצים, עשויה כן לשלוח ושלא לשלוח, קבצים אל סל המיחזור, או לתת למשתמש את האפשרות לבחור בין השניים. שחזור קבצים מסל המיחזור הצגה או הסתרה של סל המיחזור Microsoft Knowledge Base article "How the Recycle Bin Stores Files" הסל יכול אכן להיות תיקייה אחת ויכול להיות בעל מבנה אחר, תלוי במערכת או על ידי מחיקה פרטנית של הקבצים הרצויים או על ידי פונקציית "ריקון סל המיחזור" המוחקת את כל התוכן הקיים בסל.
Chess Titans

Chess Titans הוא משחק מחשב של שחמט שפותח על ידי אוברון מדיה (Oberon Media) ונכלל ברוב גרסאות מערכות ההפעלה חלונות 7 וחלונות ויסטה. בחלונות 8 הוסר המשחק ממערכת ההפעלה. המשחק הוצג לראשונה בחלונות ויסטה (build 5219), וגרסה ישנה יותר שלו, אשר הייתה ידועה בשם Chess, נכללה בחבילת הבידור של מיקרוסופט מס' 4. המשחק נכתב כגרפיקת אנימציה, ועוצב בהתאמה למראה דמוי הזכוכית של ממשק המשתמש Windows Aero. במשחק נראה לוח שחמט, הניתן לסיבוב באופן תלת-ממדי, ומראה כלי השחמט ניתן לשינוי באמצעות ערכות נושא. הגרפיקה של המשחק הדגישה את היכולות הגרפיות של חלונות ויסטה. המשחק מאפשר לשחק נגד המחשב, או נגד אדם נוסף. Chess Titans, באתר PCGamingWiki (באנגלית) Chess Titans, במסד הנתונים הקולנועיים IMDb (באנגלית) "Chess Titans - Microsoft Windows Vista Games, Page 4" "Microsoft Windows Vista Build 5219 (Community Technical Preview 1) Review | Product Review content from Paul Thurrott's SuperSite for Windows". Microsoft Entertainment Pack 4 - להורדה (קישור לא רשמי) (לא יעבוד בלי התאמות מיוחדות על מערכות הפעלה חדשות מ-Windows XP) ftp://ftp.microsoft.com/MISC1/DESKAPPS/GAMES/KB/Q99/1/59.TXT "Vista Wins on Looks. As for Lacks" "Vista Apps and Utilities - Windows Vista Review & Rating" ערך זה הוא קצרמר בנושא שחמט. אתם מוזמנים לתרום לוויקיפדיה ולהרחיב אותו.
Windows Installer

Windows Installer (בעבר היה ידוע כ-Microsoft Installer) הוא רכיב תוכנה, המשמש להתקנה, תחזוק, והסרה של תוכנות במערכות ההפעלה המודרניות של חלונות מבית מיקרוסופט. מידע ההתקנה ולפעמים הקבצים עצמם נארזים ב"חבילת התקנה" הבנויה באופן רופף על פי מסד נתונים יחסי כאחסון בתבנית COM, וידוע גם בתור "קובצי MSI" בשל סיומת ברירת המחדל שלהם. Windows Installer שונה באופן משמעותי מקודמתה Setup API. התכונות החדשות כוללות שלד תוכנת ממשק משתמש גרפי ומחולל אוטומטי של רצף הסרת תוכנה. Windows Installer מהווה חלופה לתוכנות התקנה אחרות בנות קובץ הרצה נייד, כדוגמת InstallShield ו-NSIS. מיקרוסופט מעודדת חברות צד שלישי להשתמש ב-Windows Installer כבסיס לשלדי תוכנות התקנה, כך שהם יוכלו להסתנכרן באופן מתאים עם תוכנות התקנה, ולשמור על אחידות מסד הנתונים הפנימי של המוצר המותקן. תכונות חשובות כמו "ביטול שינויים וניהול גרסאות" תלויות במסד נתונים פנימי אחיד, כדי לבצע באופן אמין פעולות. אתר האינטרנט הרשמי של Windows Installer (באנגלית) Windows Installer ב MSDN Windows Installer Team Blog ב MSDN הורדה של Windows Installer 4.5 Software Development Kit (אורכב 24.08.2014 בארכיון Wayback Machine) ל-XP וויסטה הורדה של Windows Installer 5.0 Software Development Kit InstallSite Software and Support for Setup Developers - דף הבית טבלת תפוצת חבילות (עם קישורים) מפורטת ביותר של Windows Installer על-פני כל מערכות ההפעלה של Microsoft MSI frequently asked questions ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
ארקדיוש מיליק

ארקדיוש קריסטיאן מיליק (בפולנית: Arkadiusz Krystian Milik; נולד ב-28 בפברואר 1994) הוא כדורגלן פולני המשחק ביובנטוס ובנבחרת פולין בעמדת החלוץ. מיליק התחיל את הקריירה שלו במחלקת הנוער של רוזווי קטוביץ מהליגה השלישית, ובעונת 2009/2010 שיחק בקבוצת המילואים של המועדון. ב-23 באוקטובר 2010, ערך את הופעת הבכורה בליגה והבקיע שני שערים בניצחון 0–4. ב-1 ביולי 2011 מיליק חתם בגורניק זאבז'ה מליגת העל הפולנית תמורת חצי מיליון זלוטי. ב-31 ביולי מיליק ערך את הופעת הבכורה שלו בליגה בתיקו 1-1 נגד שלונסק ורוצלב. ב-17 בדצמבר 2012, חתם בבאייר לברקוזן ל-5 שנים, תמורת כ-2.6 מיליון אירו. ב-30 באוגוסט 2013, הושאל לאאוגסבורג עד לסיום העונה. במדי אאוגסבורג הבקיע 2 שערים ב-18 משחקים בהם שותף. ב-15 במאי 2014, הושאל לאייאקס ההולנדית, עם אופציה לרכוש את כרטיס השחקן שלו בסיום העונה. ב-24 בספטמבר 2014, מיליק הבקיע 6 שערים ובישל 2 נוספים בניצחון 0–9 נגד ג'וש ווטרגראפסמר במסגרת הגביע, ונבחר לשחקן המצטיין. ב-1 באפריל 2015 כרטיס השחקן שלו עבר רשמית לאייאקס. ב-1 באוגוסט 2016 חתם מיליק בנאפולי האיטלקית. נראה היה שהפולני השתלב מהר כשכבש שבעה שערים בתשעה משחקים (שלושה בליגת באלופות), אך אז הוא נפצע במדי נבחרתו ונעדר למשך רוב העונה. ב-21 בינואר 2021 הושאל לאולימפיק מרסיי ל-18 חודשים עם אופציה לרכישה. בצעירותו מיליק שיחק בנבחרת הנוער של פולין. ב-12 באוקטובר 2012, מיליק ערך את הופעת הבכורה שלו בנבחרת הבוגרת במשחק ידידות נגד דרום אפריקה. ב-14 בדצמבר 2012 הבקיע את השער הראשון שלו בנבחרת בניצחון 1–4 נגד מקדוניה. במסגרת קמפיין מוקדמות אליפות אירופה בכדורגל עד גיל 21 - 2015, מיליק הבקיע 9 שערים ב-8 משחקים והפך למבקיע המצטיין בקמפיין. נכלל בסגל נבחרת פולין לטורניר מונדיאל 2022. מדיה וקבצים בנושא ארקדיוש מיליק בוויקישיתוף ארקדיוש מיליק, ברשת החברתית פייסבוק ארקדיוש מיליק, ברשת החברתית אקס (טוויטר) ארקדיוש מיליק, ברשת החברתית אינסטגרם ארקדיוש מיליק, באתר Transfermarkt ארקדיוש מיליק, באתר Soccerway ארקדיוש מיליק, באתר BDFutbol ארקדיוש מיליק, באתר WorldFootball.net ארקדיוש מיליק, באתר National Football Teams ארקדיוש מיליק, באתר FootballDatabase.eu ארקדיוש מיליק, באתר ESPN Czesław Michniewicz ogłosił kadrę na mundial w Katarze באתר הרשמי של התאחדות הכדורגל הפולנית, 10 בנובמבר 2022 (בפולנית)
אצטדיון טופיק בחראמוב

אצטדיון טופיק בחראמוב הוא אצטדיון כדורגל בעיר באקו שבאזרבייג'ן, המכיל 31,200 מקומות ישיבה. האצטדיון משמש את מועדון הכדורגל קרבאך. כמו כן, עד לחניכתו של האצטדיון הלאומי של באקו, אירח האצטדיון את רוב משחקיה של נבחרת אזרבייג'ן. אבן היסוד לאצטדיון הונחה בשנת 1939, אך הבנייה התעכבה בגלל מלחמת העולם השנייה והסתיימה רק בשנת 1951. תחילה נקרא האצטדיון על שמו של מנהיג ברית המועצות יוסיף סטלין, ובשנת 1956 נקרא על שמו של ולדימיר לנין. בשנת 1993, נפטר שופט הכדורגל האגדי טופיק בחראמוב ולכן החליטה ההתאחדות לכדורגל באזרבייג'ן לקרוא את האצטדיון על שמו. בנוסף לנבחרת אזרבייג'ן ולקרבאך, האצטדיון מארח מדי שנה את גמר הגביע האזרי ואת הקבוצות בליגה אשר משתתפות במסגרות אירופיות. במשחקים האירופיים שנערכו בשנת 2015, אירח האצטדיון את תחרויות הקשתות. ערך זה הוא קצרמר בנושא אצטדיונים ומתקני ספורט ובנושא אזרבייג'ן. אתם מוזמנים לתרום לוויקיפדיה ולהרחיב אותו.
דומיניון (פירושונים)

האם התכוונתם ל... דומיניון – מדינה בעלת מידה מסוימת של שלטון עצמי, השייכת לאימפריה הבריטית או לחבר העמים הבריטי. דומיניון – משחק קלפים. הדומיניון – אימפריה צבאית במסע בין כוכבים. דומיניון מערכות הצבעה (אנ'), חברה צפון-אמריקאית המייצרת מכונות הצבעה.
חנרל פיקו

חנרל פיקו (בספרדית: General Pico) היא עיר בפרובינציית לה פמפה בארגנטינה. העיר נמצאת במרחק של 125 קילומטרים מסנטה רוסה, בירת הפרובינציה, ובמרחק של 571 קילומטרים מבואנוס איירס, בירת ארגנטינה. חנרל פיקו נוסדה ב-11 בנובמבר 1905 על ידי אדוארדו דה צ'פאאורואוחה (Eduardo de Chapeaurouge). משמעות השם היא "גנרל פיקו". העיר נקראה כך כהוקרה לגנרל גוסטבו אדוארדו פיקו, שהיה מושל לה פמפה בסוף המאה ה-19 (כשעוד הייתה טריטוריה פדרלית). האקלים בעיר מוגדר כאקלים סובטרופי גשום (Cwa לפי שיטת קפן). בחודשים החמים הטמפרטורות עלולות לעלות מעל ל־40 מעלות צלזיוס, ובחודשים הקרים הן עלולות לרדת אל מתחת ל־10- מעלות צלזיוס. בשנה ממוצעת יורדים כ־885 מילימטרים של משקעים. הכלכלה המקומית מסתמכת בעיקר על תעשייה וחקלאות, הכוללת גידול סויה, חיטה, חמניות, תירס, שיבולת-שועל, שיפון, שעורה, דורה ואלפלפה. את העיר משרת נמל התעופה חנרל פיקו, הנמצא במרחק של 5 קילומטרים מערבית למרכז העיר. מדיה וקבצים בנושא חנרל פיקו בוויקישיתוף אתר האינטרנט הרשמי של חנרל פיקו "Estadísticas Climatológicas Normales - período 1991-2020" (בספרדית). Servicio Meteorológico Nacional. נבדק ב-17 באפריל 2023. {{cite web}}: (עזרה) "Clima en la Argentina: Guia Climática por General Pico Aero". Caracterización: Estadísticas de largo plazo (בספרדית). Servicio Meteorológico Nacional. אורכב מ-המקור ב-4 בספטמבר 2017. נבדק ב-17 באפריל 2023. {{cite web}}: (עזרה) "Klimatafel von General Pico, Prov. Córdoba / Argentinien" (PDF). Baseline climate means (1961–1990) from stations all over the world (בגרמנית). Deutscher Wetterdienst. באוגוסט 2012. נבדק ב-31 במרץ 2019. {{cite web}}: (עזרה) ערך זה הוא קצרמר בנושא יישובים בארגנטינה. אתם מוזמנים לתרום לוויקיפדיה ולהרחיב אותו.
הגאולה

הגאולה (The Salvation) הוא מערבון דני מ-2014, בבימויו של כריסטיאן לברינג ובכיכובם של מאדס מיקלסן, ג'פרי דין מורגן ואווה גרין. הסרט מתרחש ב-1871 במערב ארצות הברית. ג'ון הוא חייל דני בדימוס שהיגר יחד עם אחיו לארצות הברית בתום מלחמת פרוסיה-דנמרק ונהייה לחוואי בעיירה בלאק קריק. הוא נפגש בתחנת הרכבת עם רעייתו ובנו הקטן אותם לא ראה מזה שבע שנים. במהלך הנסיעה בכרכרה לחווה, משליכים צמד שיכורים אלימים את ג'ון מהכרכרה הנוסעת, רוצחים את בנו ואונסים ורוצחים את רעייתו. ג'ון עוקב אחר מסלול הכרכרה והורג את שני הפושעים. מתברר כי העיירה נשלטת על ידי כנופיית פושעים אלימה בהנהגתו של סדיסט בשם דאלרו, הכנופיה משמשת כשכירי חרב לאיל קרקעות המעוניין בנפט הטמון בשטחי החוואים. אחד מהפושעים שג'ון הרג היה אחיו של דאלרו ובתגובה הוא מצווה על אנשי העיירה לתפוס את המבצע, תוך שהוא הורג ומאיים על בני המקום. ג'ון נתפס ונקשר לעמוד, כספו נבזז ממנו על ידי הקברן המקומי שהוא גם ראש העיר. הוא ניצל על ידי אחיו, אך הכנופיה מצליחה לתפוס ולהרוג את האח. ג'ון יוצא במסע נקמה, כשהוא נעזר בנער מקומי שסבתו נרצחה על ידי דאלרו. כמו כן הוא זוכה לסיוע לא צפוי ממדליין, אשתו של הפושע שהרג, שסובלת בעצמה מהתעללות הכנופיה. צילומי הסרט נעשו במהלך 2013 ביוהנסבורג שבדרום אפריקה. אתר האינטרנט הרשמי של הגאולה הגאולה, ברשת החברתית פייסבוק "הגאולה", במסד הנתונים הקולנועיים IMDb (באנגלית) "הגאולה", באתר נטפליקס "הגאולה", באתר AllMovie (באנגלית) "הגאולה", באתר Rotten Tomatoes (באנגלית) "הגאולה", באתר Box Office Mojo (באנגלית) "הגאולה", באתר Metacritic (באנגלית) "הגאולה", באתר אידיבי "הגאולה", במסד הנתונים הקולנועיים KinoPoisk (ברוסית) הגאולה באתר פסטיבל הסרטים חיפה 'The Salvation': Cannes Review, ביקורת באתר hollywoodreporter
לייקווד (קולורדו)

לייקווד (אנגלית: Lakewood) היא עיר במדינת קולורדו שבארצות הברית. לייקווד היא העיר החמישית בגודלה מבחינת אוכלוסייה בקולורדו. על פי נתוני לשכת מפקד האוכלוסין של ארצות הברית, אוכלוסיית לייקווד מנתה 142,980 תושבים (נכון ל-2010). לייקווד נמצאת מערבית מבירת קולורדו, דנוור. לפני שעברה קורפורציה בשנת 1969, לייקווד הייתה קהילה ללא משטרה עירונית ולכן הייתה הקהילה תחת משטרת מחוז ג'פרסון, ברחובות מסוימים לא הייתה תאורה וחלקם היו ללא מדרכות כלל. העיר לייקווד נוסדה בשנת 1969. בזמן היווסדות העיר כבר התגוררו באזור 90,000 תושבים. התפתחות הקהילה בשם לייקווד החלה בשנת 1889 על ידי וויליאם לאבלנד וצ'ארלס וולש שקידמו את הפרויקט לבניית מגורים מערבית מדנוור במזרח מחוז ג'פרסון. על פי מפקד האוכלוסין של ארצות הברית, נכון לשנת 2000 היו בעיר 144,126 תושבים, 60,531 משקי בית ו-36,500 משפחות. צפיפות אוכלוסייה הייתה 1,338 נפש לקמ"ר. היו בעיר 62,422 יחידות דיור בצפיפות ממוצעת של 579.5 דירות לקמ"ר. 87.15% מהתושבים הם לבנים, 1.48% אפרו-אמריקאים, 1.11% אינדיאנים, 2.72% אסיאתים, 4.88% מגזע אחר ו-2.58% משני גזעים או יותר. ההכנסה החציונית למשק בית בעיר הייתה $48,109 וההכנסה החציונית למשפחה הייתה $57,171. ההכנסה החציונית לגברים הייתה $39,800 לעומת $31,128 לנשים. ההכנסה לנפש הייתה $25,575. בערך 4.8% מהמשפחות ו-7.1% מהאוכלוסייה היו מתחת לקו העוני, מהם 9.5% מתחת לגיל 18 ו-4.7% מגיל 65 ומעלה. העיר משתרעת על שטח של כ-110 קילומטרים רבועים, מתוכם 107.7 קמ"ר שטחים יבשתיים ו-2.3 קמ"ר שטחי מים. העיר נמצאת 1,682 מטרים מעל פני הים. על פי הדו"ח הפיננסי שנתי מקיף של העיר משנת 2011, המעסיקים הגדולים ביותר בעיר היו: תושבים נודעים בולטים אשר נולדו או גדלו בלייקווד כוללים את: כריס ברודריק (נולד ב-1970), גיטריסט להקת מגאדת'. דילן קלבולד (נולד ב-1981), לקח חלק בביצוע הטבח בתיכון קולומביין ב-1999. בריטניה צ'סטר, אנגליה, בריטניה בריטניה פורטסמות', אנגליה, בריטניה גרמניה שטאדה, סקסוניה התחתונה, גרמניה אוסטרליה סאתרלנד שייר, אוסטרליה מדיה וקבצים בנושא לייקווד בוויקישיתוף אתר האינטרנט הרשמי של לייקווד (באנגלית) אתר האינטרנט של לייקווד לייקווד, ברשת החברתית פייסבוק City of Lakewood CAFR
אוחריד (פירושונים)

האם התכוונתם ל... אוחריד – עיר במקדוניה, השוכנת על הגדה המזרחית של אגם אוחריד מחוז אוחריד (במקדונית: Општина Охрид) – מחוז בחלקה הדרום-מערבי של מקדוניה, לאורך הגדה המזרחית של אגם אוחריד וצפונה ממנו (לחצו לצפייה במפה מסומן בחום; דרום-מזרחית לו שוכן אגם פרספה שמסומן בכחול); מרכזו העיר אוחריד אגם אוחריד – אגם בין האזור הדרום-מערבי של מקדוניה לבין מזרח אלבניה אוחריד (סנג'ק) (או "אוחרי" – בטורקית Ohri; נקרא בהתחלה לעיתים גם "סנג'ק ביטולה" או "סנג'ק מנאסטיר") – סנג'ק שהוקם באימפריה העות'מאנית ב-1395; היווה חלק מאיילט רומליה הסכם אוחריד – הסכם פיוס (הסכם מסגרת) שנחתם בין הממשלה המקדונית לבין הכוחות הפוליטיים האלבניים המקומיים ב-13 באוגוסט 2001 קרב אוחריד – קרב שנערך ב-1464 ליד אוחריד בין כוחות האימפריה העות'מאנית לבין הכוחות האלבנים בהנהגת סקנדרבג
עיט כתר אפריקני

עיט כתר (שם מדעי: Stephanoaetus coronatus) הוא מין עוף דורס גדול וחזק מהקבוצה עיטים טרופיים, החי ביערות וסוואנות באפריקה המשוונית. הוא העיט האפריקני השני בגודלו אחרי העיט הלוחם והוא משתדל לא להתעמת עם הראשון. מין זה הוא היחיד החי כיום מהסוג עיט כתר, לאחר הכחדתו של המין עיט כתר מלגשי מהאי מדגסקר, אשר היה מעט גדול יותר. מצב השימור של עיט כתר זה מוגדר "קרוב לסיכון", בעיקר עקב כריתת יערות. אורך העיט 80–99 ס"מ. מוטת כנפיים מגיעה ל-1.5–1.8 מטר, אם כי נמצאו פריטים עם מוטת כנפיים מעל 2 מטר. המשקל: 2.55–4.7 ק"ג, כשהנקבות גדולות ב־10%–15% מהזכרים. מזונו כולל בעיקר קופים קטנים ובינוניים כמו הגנון והקולובוס ואף בבונים ומנדרילים וגם צביונים, איילוני מים, שפניים, ארנביים, עזים, ומכרסמים. הוא מספיק חזק לצוד תן או צבי צעיר. יונקים מהווים 90% מתזונתו ומושלמים בעופות וזוחלים קטנים. העיט חי ביערות טרופיים וגם בערבות עם שיחים באפריקה שמדרום לסהרה במדינות: אתיופיה, אוגנדה, קניה, טנזניה, סנגל, גמביה, סיירה לאון, קמרון, קונגו, אנגולה ודרום אפריקה. עיט זה איננו חושש מהאדם והוא מבין הדורסים הבודדים שניסו לצוד ולטרוף אנשים, לרוב ילדים. בתקרית אחת עיט ניסה לחטוף ילד בן 7, תפס אותו בגרונו וחזהו ופצע אותו קשה אך נהרג מאישה שנשאה מעדר. ממצאים בקן עיט כתר גילו גולגולת של ילד ובמקרה אחר ילדה שנעדרה נמצאה על ענף גבוה, כשזרועה נכרתה, כנראה מפעילות העיטים. ממצאים ארכאולוגיים מדרום אפריקה מתעדים ילד של אוסטרלופיתקוס אפריקנוס המכונה ילד טאונג (אנ') מכיל עדויות לקטל בידי עיט גדול כמו עיט כתר. עם זאת רוב הטרף שלו מורכב מיונקים אחרים קטנים יותר. מרבית המתקפות המתועדות של העיט נגרמים מפלישה לשטח הקן והקרבה לגוזלים, אז העיט יצלול וינחית מכות חמורות באמצעות טפריו. מדיה וקבצים בנושא עיט כתר אפריקני בוויקישיתוף עיט כתר אפריקני, באתר ITIS (באנגלית) עיט כתר אפריקני, באתר NCBI (באנגלית) עיט כתר אפריקני, באתר Animal Diversity Web (באנגלית) עיט כתר אפריקני, בבסיס הנתונים ARKive (באנגלית) עיט כתר אפריקני, באתר האנציקלופדיה של החיים (באנגלית) עיט כתר אפריקני, באתר GBIF (באנגלית) עיט כתר באתר הרשימה האדומה של IUCN Brown, L. 1976. Eagles of the World. David and Charles Steyn, P. 1982. Birds of prey of southern Africa: their identification and life histories. David Phillip, Cape Town, South Africa
איי הודו המערבית הבריטיים

איי הודו המערבית הבריטיים (באנגלית: British West Indies) היה שמן של הקולוניות באיי הים הקריבי ובחופיו ביבשת שהשתייכו לאימפריה הבריטית. ב-1912 כללו איי הודו המערבית הבריטיים שמונה קולוניות: איי בהאמה, ברבדוס, גיאנה הבריטית, הונדורס הבריטית, ג'מייקה (עם מושבות החסות שלה איי טרקס וקייקוס ואיי קיימן), טרינידד וטובגו, איי וינדוורד ואיי ליוורד הבריטיים. בין השנים 1958–1962 אוגדו כל האיים (מלבד איי הבתולה הבריטיים, איי בהאמה, הונדורס הבריטית וגיאנה הבריטית) בפדרציה של איי הודו המערבית. המחשבה הייתה, כי הפדרציה תהפוך לימים למדינה אחת עצמאית, אך בשל סמכויותיה המוגבלות, העדר תמיכה ציבורית ובעיות מעשיות רבות היא פורקה בסופו של דבר. מרבית הטריטוריות, לרבות כל הגדולות שבהן, הן כיום מדינות עצמאיות נפרדות החברות בארגונים בינלאומיים שונים כגון האומות המאוחדות, ארגון מדינות אמריקה, איגוד מדינות הים הקריבי, ארגון הסחר העולמי, הקהילייה הקריבית, חבר העמים הבריטי, הבנק הקריבי לפיתוח ועוד. היתר הן טריטוריות בריטיות שמעבר לים. מדיה וקבצים בנושא איי הודו המערבית הבריטיים בוויקישיתוף Aspinall, A.E., The British West Indies: their history, resources and progress. Pitman, 1913. ערך זה הוא קצרמר בנושא איים ובנושא הקריביים. אתם מוזמנים לתרום לוויקיפדיה ולהרחיב אותו.
אוברה (עיר)

אוברה (בספרדית: Oberá) היא עיר בפרובינציית מיסיונס בארגנטינה. אוברה נמצאת במרחק של 95 קילומטרים מפוסאדאס, בירת הפרובינציה, ובמרחק של 1,040 קילומטרים מבואנוס איירס, בירת ארגנטינה. החל מתחילת המאה ה-20 היו ניסיונות של מהגרים אירופאים בעידוד הממשלה ליישב את האזור. הניסיון המוצלח הראשון היה של קבוצת שוודים ב-1913. בשנים שלאחר מכן התיישבו באזור מהגרים מעשרות מדינות שונות. ב-1927 הוחלט לאחד את ההתיישבויות לעיירה אחת. לאחר שהמהגרים מהקבוצות השונות והארגנטינאים המקומיים רצו לקרוא לעיירה בשמות שונים, נמצאה פשרה לפיה השם יהיה אוברה, שמו של צ'יף מפורסם של אנשי גוארני באזור. בעיר נמצאות פקולטות של מספר אוניברסיטאות, כמו האוניברסיטה הלאומית של מיסיונס. הודות לגיוון במוצאיהם של תושבי העיר, בכל שנה בחודש ספטמבר נערך באוברה פסטיבל המהגרים הלאומי. הפסטיבל נועד כדי להציג את מגוון התרבויות של המהגרים בארגנטינה בכלל ובאוברה בפרט. הפסטיבל נערך בפארק האומות (Parque de las Naciones) בעיר, שנועד גם הוא כדי להנציח את המגוון באוברה וקיימים בו בתים המייצגים כל קבוצת מהגרים. בפסטיבל קבוצות ממוצאים אתניים שונים מציגות בו כל אחת את המנהגים והמסורות שלה. אוברה נמצאת במסלולם של הכבישים הלאומיים 14, המקשר בין פרובינציית מיסיונס ופרובינציית אנטרה ריוס, ו-103, החוצה את פרובינציית מיסיונס ממזרח למערב. מדיה וקבצים בנושא אוברה בוויקישיתוף אתר האינטרנט הרשמי של אוברה